**Indokolás**

 **Budapest Főváros XI. Kerület Újbuda Önkormányzata Képviselő-testületének az Újbuda közterületein a járművel várakozás rendjének egységes kialakításáról és a várakozás díjáról szóló 26/2010. (IX. 21.) önkormányzati rendelet módosításáról szóló 18/2020. (V. 13.) önkormányzati rendeletéhez**

**1. §**

Budapest Főváros Kormányhivatala által megküldött törvényességi felhívásnak megfelelően Újbuda közterületein a járművel várakozás rendjének egységes kialakításáról és a várakozás díjáról szóló 26/2010. (IX. 21.) XI.ÖK rendelet (a továbbiakban: Parkolási rendelet) bevezető részében lévő felhatalmazó rendelkezések módosításra kerültek.

**2. §**

Budapest Főváros Kormányhivatala törvényességi felhívásában foglaltakra tekintettel a szakaszban a „munkanapokon 8.00 és 18.00 óra között” szövegrész ismételten szabályozásra került.

**3. §**

Budapest Főváros Kormányhivatala által megküldött törvényességi felhívás szerint a 2021. január 1-jei hatállyal bevezetett várakozási zóna a 603/2020. (XII. 18.) Korm. rendelet előírásainak nem felel meg, így a várakozási zónára vonatkozó rendelkezések a Parkolási rendeletben módosításra, illetve hatályon kívül helyezésre kerülnek.

**4. §**

A szabályozás indoka, hogy az a) és b) pont vagylagos rendelkezést tartalmaz, így a b) pont végén lévő utaló rendelkezés nem szükséges a szabályozás szövegében.

A Budapest Főváros Kormányhivatala által megküldött törvényességi felhívásban foglaltaknak megfelelően „más jogcímen” fennálló tartozás szövegrész törlésre kerül a szabályozás alól.

**5. §**

A szabályozás indoka Budapest Főváros Kormányhivatala által megküldött törvényességi felhívásban foglaltaknak történő megfelelés, figyelemmel arra, hogy a várakozási zónák bevezetése a Kormányhivatal álláspontja szerint ellentétes a 603/2020. (XII. 18.) Kormányrendelettel.

**6. §**

A várakozási hozzájárulás érvényességi idejének módosítását indokolja a veszélyhelyzet idején bizonytalan ideig érvényben lévő díjmentes parkolás. Az Önkormányzat ezen rendelkezés bevezetésével kíván a lakosság számára segíteni azáltal, hogy ne a vészhelyzet idején vagy a nyár közepén kelljen rövidített érvényességű engedélyt kiváltani.

**7. §**

A szabályozás indoka Budapest Főváros Kormányhivatala által megküldött törvényességi felhívásban foglaltaknak történő megfelelés, figyelemmel arra, hogy a várakozási zónák bevezetése a Kormányhivatal álláspontja szerint ellentétes a 603/2020. (XII. 18.) Kormányrendelettel.

**8. §**

A szabályozás indoka, hogy a 2021. március 1-jei hatályos szöveg értelmében (13/2021. (II. 25.) XI.ÖK rendelettel történő módosítás következtében) a 17. § (3) bekezdése hatályon kívül helyezésre került, így szükséges a (2) bekezdésben lévő utaló rendelkezés törlése.

**9. §**

A szabályozás indoka a jogszabályszerkesztésről szóló 61/2009. (XII. 14.) IRM rendeletnek történő megfelelés, figyelemmel arra, hogy a rendelet szövege táblázatot nem tartalmazhat.

A várakozási díjak kiszámításának módját a Fővárosi rendelet szabályozza, így az erre vonatkozó rendelkezések hatályon kívül helyezésre kerülnek.

**10-11. §**

A szabályozás indoka, hogy várakozási hozzájárulás nem 365 napig érvényes, hanem a kiadása évét követő év március 31. napjáig, így a Parkolási rendelet 2021. január 1-jei állapotot megelőző rendelkezései visszaállításra kerülnek ebben a két szakaszban.

**12. §**

A jogalkotásról szóló 2010. évi CXXX. törvény 15. § (1) bekezdése értelmében: „(1) A jogszabályi rendelkezést - ha jogszabály eltérően nem rendelkezik - a hatálybalépését követően a) keletkezett tényekre és jogviszonyokra, valamint b) megkezdett eljárási cselekményekre kell alkalmazni.”
 A fentiekre tekintettel indokolt átmeneti rendelkezésben rögzíteni, hogy a már beérkezett kérelmek esetén is alkalmazni kell a rendelet rendelkezéseit.

**13. §**

Az 1. mellékletből a Budapest XI. kerület, Infoparkra vonatkozó rendelkezések törlésre kerülnek, tekintettel arra, hogy a Fővárosi rendeletben még nem került átvezetésre az erre a területre vonatkozó szabályozás.

**14. §**

A szakasz hatályon kívül helyező rendelkezéseket tartalmaz a Budapest Főváros Kormányhivatala által megküldött törvényességi felhívásban, valamint a jogszabályszerkesztésről szóló 61/2009. (XII. 14.) IRM rendeletben foglaltaknak megfelelően.

**15. §**

A szakasz a rendelet hatálybalépésére vonatkozó rendelkezést tartalmaz.